 1- Timirta iyo afurka: timirta oo lagu afuraa waxay ka mid tahay talooyinka diinteena suubani ina siisay, timirtu waxay ka koban tahay waxyaabo badan oo faaido u leh jidhka, kolay waxay u baahan tahay maqaalo badan si aynu tafaasiisha faaidooyinka timirta wax uga ogaano, laakiin waxaynu tusaale u soo qaadanaynaa labadan: timirtu sonkoraha ay ka kooban tahay waa kuwa loo yaqaan sonkoraha-fudud simple sugars, sidaa darted sonkartani waxay si fudud uga gudbi kartaa marinada cuntada, jidhkuna si degdega ayuu u soo nuugi karaa, tani waxay keenaysaa inay guluukoosta jidhku si degdega kor ugu kacdo, ka dibna tamar badan uu qofku helo, marka labaad timirta waxa aad ugu badan macdanta la yidhaa botaasiyam potassium oo aad muhim ugu ah shaqada muruqyada, waynu naqaanaa in qofku itaal-dareeyo marka uu sooman yahay, ama ay ku adkaato shaqada iyo dhaqdhaqaaqa badaniba guud ahaan, sidaa darted hadii aynu afurka ku bilowno timir, waxa aynu dib u soo celinaynaa awoodii muruqyadeena . 